God Control

God Control (בעברית: השליטה של אלוהים) הוא שיר מחאה שהוקלט על ידי הזמרת-יוצרת האמריקאית מדונה, מתוך אלבומה הארבעה עשר, Madame X. השיר יצא לאור ב-14 ביוני 2019, על ידי חברת התקליטים אינטרסקופ, ביחד עם האלבום.

השיר הגיע למקום ה-60 במצעד השירים שבצרפת.

רקע 
"God Control" יצא לאור לאחר צאת הסינגל השיווקי הראשון מ-Madame X, "", אשר סימפל בתוכו קטעים מהטבח בתיכון דאגלס. אותם הקטעים נאמרו במהלך הנאום שנשאה אמה גונזלס. הנאום של גונזלס זכה להתייחסות רבה מצד התקשורת בכל רחבי העולם.

האודיו של השיר עלה ליוטיוב ב-14 בינואר 2019, ומציג בתוכו את עטיפת הדלוקס של האלבום בו נכלל.

ביקורת 
ג'רמי הלגר ממגזין וראייטי השווה את "God Control" ל-"Bohemian Rhapsody" ותיאר אותו כשיר "שאפתני ושרוע" ש"מדבר על תקווה והתרסה". בנוסף לכך, הוא טען כי השיר "מגדיר את הלך הרוח באלבום ואף מתייחס באופן ישיר למאדאם X". אלכסנדרה פולארד ממגזין האינדפנדנט אמרה כי בשיר "תוקפת מדונה את חוקי השליטה הרופפים של אמריקה".

ריץ' ג'וזוויק מפיצ'פורק אמר כי בשיר שילבה מדונה סגנונות רבים, תוך שהזכיר בביקורת שלו את פסקולה המצליח של מדונה, I'm Breathless. אבי גולדברגר מוואלה! NEWS סקר את האלבום שיר אחר שיר, וטען כי השיר הוא שילוב של "Erotica" ו-"Vogue", תוך שהפנה כלפיו ביקורת חיובית.

וידאו קליפ 
הווידאו קליפ המלא שיצא עבור השיר הועלה לערוץ היוטיוב של מדונה ב-26 ביוני 2019, כמה ימים לאחר צאתו כסינגל. בתחילת הקליפ, ניתן לראות טבח המוני במועדון לילה של הקהילה הלהט"בית. לאורכו של הקליפ, ניתן לראות בצד המסך את השעה בה קרה המעשה.

הקליפ מתחיל בטבח ההמוני, ומתקדם אל תחילתו. משמע; מתחיל מהסוף. את הקליפ ביים יונס אוקרלונד.

מיקומי שיא

היסטוריית יציאות לאור

קישורים חיצוניים

הערות שוליים 

שירי 2019
שירי מדונה
שירים באנגלית
שירים שנכתבו על ידי מדונה
שירים שנכתבו על ידי מירווה אחמדזאי
שירים שהופקו על ידי מדונה
וידאו קליפים מעוררי מחלוקות
וידאו קליפים שבוימו על ידי יונס אוקרלונד
שירי להט"ב
שירי מחאה
שירים על אלוהים
שירים על אלימות
שירי דיסקו אמריקאיים
שירי Hi-NRG